Émile Deschamps
Émile Deschamps de Saint-Amand, un dij pì amportant mèmber ëd la scòla romàntica, (Bourges, 20 fërvé 1791 – Versailles, 23 avril 1871), a l'é stàit un poeta fransèis.

Për cissé 'l romanticism a l'ha fondà ansema a Victor Hugo La Muse Française (1824), un giornal andoa a l'ha colaborà con ëd vers e con ëd conte an firmand-se "Le Jeune Moraliste" (ël giovo moralista).

Quatr ani dòp a l'ha archeuit e publicà Études françaises et étrangères (1828), n'archeuita 'd poesìa e tradussion. A l'ha publicà La paix conquise (la pas conquistà) (1812), n'òda che a l'é vagnasse la làuda 'd Napoleon; Contes physiologiques (1854); e Réalités fantastiques (1854). Soe Œuvres Complètes a son ëstàite publicà an ses lìber (1872-1874).

Deschamps, Émile
Deschamps, Émile